જે અંતર્ગત એલસીબીના પી.આઇ. વી.આર.ચાવડાએ પી.એસ.આઇ. જે.પી.રાવ સહિતની ટીમને ચોરી કરતા ગુનેગારોની ખાનગી બાતમીદારોથી બાતમી મેળવી વોચ ગોઠવવાનું જણાવતા ક્રાઇમ બ્રાન્ચની ટીમ સક્રિય બની હતી. ક્રાઇમ બ્રાન્ચની ટીમને બાતમી મળી હતી કે શુક્રવારે સફેદ કલરનો અશોક લેલેન્ડ કંપનીનો ટેમ્પો ચોરી કરેલ ડ્રીપની નળીઓ ભરી હિંમતનગર જી.આઇ.ડી.સી. વિસ્તારમાં માલ વેચવા ફરી રહ્યો છે. જેથી ક્રાઇમ બ્રાન્ચની ટીમે જી.આઇ.ડી.સી. વિસ્તારમાં વોચ ગોઠવી દીધી હતી.